<classify> Akihojiwa na kituo cha redio cha E-FM jana, Mayanja alisema hakuna mchezaji atakayeonewa huruma na kwamba kwake yeye nidhamu ni suala la kwanza.Kocha huyo aliingia kwenye mtafaruku na beki wake Abdi Banda, ambaye inadaiwa aligoma kwenda kupasha misuli wakati Simba ikiivaa Coastal Union mkoani Tanga mwishoni mwa wiki.Katika mchezo huo uliochezwa Uwanja wa Mkwakwani, Simba ilishinda mabao 2-0, lakini Banda alikataa kupasha misuli ili aingie kuchukua nafasi ya Mohammed Hussein Tshabalala.Siko tayari kuona mchezaji ananipanda kichwani, nafundisha mpira ni pamoja na nidhamu kwa wachezaji wote, inakuwaje unampanga mchezaji halafu anakukatalia? alihoji.Sio Banda peke yake aliyeingia mtafaruku na kocha huyo, pia ilitokea kwa aliyekuwa nahodha msaidizi wa Simba, Hassan Isihaka ambaye alimjibu vibaya kocha wakati wa mechi dhidi ya Singida United.Isihaka kwa sasa anatumikia adhabu ya mwezi mmoja inayoenda sambamba na kulipwa nusu mshahara, lakini pia tayari alivuliwa cheo cha unahodha msaidizi.  <topic>: michezo 